ཕྱི་ལོ་༡༩༩༥ནས་ཕྱི་ལོ་༡༩༩༨བར་ལ་དྭགས་ལྷོ་བྱང་གཞིས་སྤྱིའི་ལས་ཁུར་རིང་བསོད་ནམས་གླིང་བརྒྱ་ཤོག་བཅུ་གཅིག་གི་མི་མང་ལ་ས་འོག་ནས་འཐུང་ཆུ་འཐེན་འདྲེན།མིང་མང་གི་སྡོད་ཁང་ཉམས་གསོ།གཞིས་ཆགས་ཀྱི་ས་ཁྱོན་རྣམས་ཀྱི་གཞུང་འབྲེལ་ས་ཁྲ་བཟོ་འདོན།གཞིས་ཆགས་ལས་ཁུངས་ཀྱི་ཁང་མིག་དགུ་ཅན་གསར་སྐྲུན།ལ་དྭགས་བྱང་ཐང་ས་ཁུལ་ལ་ཉི་འོད་ཀྱི་གློག་གྲངས་༤༣༦གསར་འཛུགས།ཕྱི་ལོ་༡༩༩༨ནས་༢༠༠༠བར་ལྷོ་སྤྱིའི་ལས་འཁུར་རིང་ལྷོ་གཞིས་ཁག་ལྔའི་གནས་འཁོད་མི་མང་གི་འཕྲལ་ཕུགས་དཀའ་སེལ་སླད་གཞིས་ཆགས་སོ་སོར་འོས་འཚམ་གྱིས་འཆར་གཞི་གསར་པ་ཀ་ཎ་ཊ་ཀ་མངའ་སྡེའི་བསོད་ནམས་གཙུག་ལག་སློབ་གཉེར་ཁང་བརྒྱུད་བཟོ་འདོན་ཁྱབ་ཁོངས་གཞིས་ཆགས་ཁག་ལྔའི་མངའ་གཞུང་དང་འབྲེལ་བའི་དཀའ་ངལ་ཉམས་ཞིབ་ཀྱིས་སྙན་སེང་ཞུས་པས་བྱས་འབྲས་སུ་མངའ་གཞུང་འཁྲལ་བསྡུ་བློན་ཆེན་དབུ་བཞུགས་ཀྱིས་འབྲེལ་ཡོད་མངའ་སྡེའི་ཚན་པ་བཅུ་དྲུག་གི་དྲུང་ཆེ་དང་འགན་འཛིན་བོད་མི་གནས་སྡོད་རྫོང་གསུམ་གྱི་རྫོང་དཔོན་རྣམ་པ།ལྷོ་སྤྱི་དང་ས་གནས་འགོ་འཛིན་ཁག་ལྔ་བཅས་ལྷན་འཛོམས་ཀྱིས་དཀའ་སེལ་ཐབས་ལམ་ཞུས།